“دده قورقود”ون 1300 ایللیگی
موناسیبتیله یازیلمیش شعر
خوش گلمیسن، ددهم قورقود،
بیزه مین اوچ یوزیلیندن،
گلدین، گؤردونمو بیر اثر
گؤردویون اوغوز ائلیندن؟
اوغوز ائلی یاغمالانیب
اوغوزلارین یاتیر هله،
اوغوز آدی دامغالانیب
ناحاق قانلار باتیر هله.
قورولماییبدی چادیرلار
ایگید اوخو دوشن یئرده.
ایندی قاچقین حیاتی وار
ایگیدلر اؤتوشن یئرده.
بو دفعه قادین آتدیغی
یایلیق دوشمهدی یئرینه.
قیصاص، قئیرت بویاتیدی
یامان ایشلهدی درین..
یایلیق آتیلدی آرایا
پاپاقلار باشدان سوروشدو.
یئرینه دوشمهین یایلیق
پاپاقسیز باشلارا دوشدو.
یاشاساق دا نیشانگاهدا
قئیرت بوزو سینان دئییل.
اوز توتما قوپوزا، دده
بو هنا او هنا دئییل.
باشچی باشدا اولمایاندا
خالق یولونو آذان اولار.
میللتی داردا اولانین
باشچیسی خان قازان اولار!
دیلیم گلمیر دئمهیه ده
دردیمیزی سن بؤلهسن،
دؤنوب یاریم ائلدن، دده،
بوتؤو ائلینه گلهسن!
******
بو دونیادا توتدوغوم یئر
ائنیم، اوزونوم قدر.
فقط دونیایا سیغمارام
درددن داغیلسام اگر!
اولیم اولمامیش...
بیر دولو بولودام گؤیون اوزونده،
دردی اورک-اورک ییغیرام ائله.
یاغمیرام چمنه، داغا، مئشهیه،
یاغاندا ایچیمه یاغیرام ائله.
هله ده توشام من شرعین داشینا،
بؤهتانین، یالانین، شرعین داشینا.
قایتاریب چیرپارام هاچان باشینا
ایللردی ییغیرام، ییغیرام ائله.
نئجه قورتاراجاق سونو بو عصرین،
آخدی، توکنمهدی قانی بو عصرین.
سؤکولور، داغیلیر، تالانیر قصریم،
من دوروب باخیرام، باخیرام ائله.
صبر ائیلهییب صبری قییمتدن سالدیم،
دؤزه-دؤزه یاری-یاریمچیق قالدیم،
“الله” دئیه-دئیه اللهدان اولدوم
یئنه ده اللهی چاغیررام ائله.
آهلانان، آغلایان آنا منیمدی،
داغلانیب سینهسی یانان منیمدی،
قورورو تاپدانیب سینان منیمدی
اؤزگه یئرده کؤمک آختاررام ائله.
کؤرپم قونداغیندا گوللهلهنیبدی،
قانی بئشیگینده سیلهلهنیبدی.
قئیرتیم، ووقاریم سیللهلهنیبدی،
غضبدن شیمشکتک چاخیرام ائله.
هایقیریرام، هاییم اؤزومه یئتمیر،
نالم اینیلتیدن او یانا گئتمیر،
اؤز ائلیمده الیم اؤزومه چاتمیر،
گؤزده قان-یاش اولوب آخیرام ائله.
اؤزگهدن گوج اومور جسارت، قئیرت،
حقیقت قیفیلدا، قاندالدا جورت،
اورگیمده دهشت، گؤزومده حئیرت
باخیب یانا-یانا یاخیللام ائله.
تورپاق وطن دئییل، شهیدی یوخسا،
روحو باغیشلاماز شهیدین یوخسا،
تورک اوغلو، ترپن دی، هایقیر دی، یوخسا
اولیم اولمامیش آخیرام ائله.
قبیریستانا گئدن گلین
هارا بئله، هارا بئله
بو گئییمده، بو لیباسدا؟
نه تاپمیسان بوروندویون
قارا شالدا، قارا یاسدا؟
قم نه واختدان چؤرک اولوب؟!
آه چکنده سن دریندن -
دئییرم کی، بو ساعتجا
یئر قوپاجاق مئهوریندن.
اوتوز یاشین آنجاق اولار،
یانیندا دا بیر قیزین وار:
گؤزلرینده بیر یارالی،
بیر کؤرپهجه جئیران قمی!
اونا بئله تانیدیرسان
نشه دولو بو عالمی!
هئچ او کؤرپه اولماسایدی
بلکه سنی گؤرمزدیم من.
قبریستانی ائو ائتسن ده
قئیری معنا وئرمزدیم من.
هارا بئله؟ قبریستانا؟
بو گئدیشین سونو وارمی؟
بس، حیاتا گتیردیگین
او کؤرپجیک گوناهکارمی؟ -
اویون واختی، گولوش واختی،
باغ-باغچایا گئدیش واختی،
شکیللره باخان گونو،
تئلینه گول تاخان گونو
یانیب گئدیر: گؤزلرینین حیات عشقی،
سئوینج سسی دونوب گئدیر. -
من دئمیرم اونوداسان
واختسیز اؤلن ارینی سن.
حیاتین دا، اؤلومون ده
دئییرم بیل یئرینی سن.
گئت قبر اوسته، گئت، نه اولار؛
واختیندا گئت!
گؤز یاشی یوخ، چیچک آپار!
ارین قالخسا، سؤیلهمزدی
سنه آغلا.
دئیردی کی، گئت یادیگار
اوشاغیمی یاخشی ساخلا!
گئت، سن اونا هئیکل قویدور،
اؤزونه ده عائله قور.
گئت بیر داش قوی داش اوستونه،
چیخ دونیانین سئیرینه بیر،
آخی حیات اؤز ائویندن
قبریستانا یول دئییلدیر...
الیمیزدن دئییملر
الیمین ایچینده الین نه زریخ،
ائله بیل تانریدان گلن مکتوبدو.
اوردا یازیلیب کی، - منی دویمایان،
ابدی ظلمته، ظلمه محکومدو.
***
آنا قوجاغیندا کؤرپه ار کیمی،
اللرین الیمده ایستیلهنیردی.
منی خیانتین ائله یاندیردی،
اوجاغی باشیمدا توستولهنیردی.
***
فیکری نه، سؤزو نه، دئسین، ائلهسین،
الینین الیمه ایختییاری وار.
الین الیمدهدی، یاتیر، دینجهلیر،
گؤرهسن الیمدن بختییاری وار؟!
***
الیمه الینین ایشیغی دوشور،
اللریم بوی آتیر سنه سارماشا،
ان بؤیوک سؤزوموز اوغول، قیز اولا،
نوهلر قولومدان توتا، ساللاشا.
وزیرین موریدلرینین اونا خلوتنیسینلیگی ترک ائتمیی دفعهلرله تکلتف ائتمهلری
هامی اونا سؤیلهدی، ائی فیتنهلی علامه،
بیراخ بو جفالاری، سؤیله بو نه هنغامه.
بیزی ایبتیدادان سن، نئجه قبول ائتمیسن،
سون قونوموزه قدر، مرحمت ائتمهلیسن.
زییفلیک، عاجیزلیگی، کاسیبلیقی بیلمیسن،
قدریمیزی بیلنسن، بیزه اؤیرت علمی سن.
دؤردایاقلیلار قدر، یوکه گوجوموز چاتماز،
ضعیف آداملاریق بیز، ایشه الیمیز یاتماز .
هر قوشون وار اؤز دنی، بیلیرلر اندازهنی؛
بوتون قوشلارین انچیر، اولا بیلرمی دنی؟
کؤرپه اوشاغا وئرسن، چؤرگی سود یئرینه،
او یازیق اوشاق اؤلر، دیریلمک عوضینه.
دیشلر چیخاندان سونرا، ایشلر دیَیشر بیردن،
اوشاق اؤزو- اؤزونه، چؤرک آختارار یئردن.
قانادی چیخمایان قوش، اوچا بیلمز هئچ زامان،
ییرتیجی پیشیکلرین، اووو اولاچاق هامان.
قاناد چیخاندان سونرا، اؤزو پرواز ائدچک،
زحمتسیز، اذیتسیز، فیشتیریقسیز اؤتهجک.
سن اؤز گؤزل نیطقینله، دیوی ده سوسدورارسان،
اؤز شیرین صؤحبتینله، بیزه شنلیک قورارسان.
قولاقلار دا مست اولار، چونکی دانیشان سنسن،
صحرالار دا گؤیرر، چونکی سؤز قوشان سنسن.
سنینله سانکی رببین، مکانیندا اوجالیق،
ائی آی بورچو بیل سندن، نورونو آلیر بالیق.
سنسیز تانریمیز بیزه، بیلینمز بیر وارلیقدیر،
سنینله ائی ماه یئرلر، همیشه بیر نورلوقدور .
سنین آی اوزون ایله، قئجه هئچ واخت قارالماز،
گوندوزلر نورون یوخسا، یئر اوزو ایشیق اولماز.
سنینله تورپاقلارا، فلکدن ال اوزاتدیق،
سنسیز سمادا اولساق، سانکی تورپاغا چاتدیق.
سرعتی عظمتلی، اولار چرخی- فلهیین،
معناصی بؤیوک اولار، حیاتین، گؤزللیگین.
گؤزلر سرعتلر یالنیز، جیسیملر اوچوندور بیل،
جیسیم معنا یانیندا، ایسیم کیمیدیر ائی دیل.
الله! الله! بیر نظر، سال بیزیم اوستوموزه،
نا اومود ائتمه بیزی، آلوو وئر توستوموزه .
بیر ده گۆل!
«نه گؤزلسن!» ایکی کلمه سؤز دئدیم.
منیم کیمی بینوایا بیر ده گۆل!
اؤلدورسهلر یالان گلمز دیلیمه،
سن سالمیسان بۇ بلایا، بیر ده گۆل!
اێسمتینی اؤیرنمیشم گؤزوندن،
آ بختور، نۇر تؤکولور اۆزوندن،
الله حاقی اینجیمهرم سؤزوندن،
بۇ یاشیمدا بۇ سئودایا بیر ده گۆل
جانیم یامان اۆشوموشدو، ایسیندی،
سن خوْشبخت اوْل گۆلمهیینده بسیمدی.
دینلهدیگیم نغمهدی، یا سسیندی؟!
رشید دئییر من قوْجایا بیر ده گۆل!
ائله بیلمه گۆلونج گۆنه قالمیشام،
بیر چیچهیین اترین آلدیم، سرخوْشام.
بیر جئیرانین کؤلگهسیندن وۇرموشام،
اذیتیم دؤندو زایا بیر ده گۆل،
تۆفنگ تپدی دۆشدوم چایا بیر ده گۆل.
اومید
قورخمورام، دوشمنیم قوی مین-مین اولسون.
نئیلهیر منه؟
شؤهرت سنین اولسون، آد سنین اولسون،
اومید وئر منه!..
اومید ایستهییرم، من اومید آنجاق،
اومیدله قویارام داغی-داغ اوسته.
نه شؤهرت، نه منصب، نه دؤولت، نه وار.
ائی کؤنول، دونیادان سن اومید ایسته!..
اومید آرزولارم قیزیل ناخشیدیر.
دئیرلر، یئمکدن اومید یاخشیدیر.
دئیک دنیزدهیم، ساحل گؤرونمور.
اومید منیملهدیر،
او، مندن دؤنمور.
ساحله جان آتیب چیرپینیر اورک.
دئ، نئیلهیهجک
اوستومه شیغییان لپهلر منه؟
اومید وئر منه!
ایناملا اوجالتدیق آنامیز یئری،
بیز مؤحتاج اولمادیق دوستا، دوشمنه.
دمیر چپرلری، داش هاسارلاری
دیشیمله سؤکرم، اومید وئر منه!
حسرت ده، هیجران دا دئییل قورخولو.
اومیدله آچیلار هر عشقین یولو!
بیر ایل - بیر آن کیمی گؤرونر منه.
اومید وئر منه!
حسرت - وصال قدر خوش گلر منه،
اومید وئر منه!
اینام وئر منه!
یامان داریخیر،
سفره چیخیر
منیم کؤنلومدهکی خیاللار یئنه،
بلدچی یئرینه اومید وئر منه.
دیلکلر اومیدله بیرگه دوغولسا،
یئرین ترکینده ده اوجالار اینسان.
آرزومو تاپماغا اومیدیم اولسا،
منزیل باشیندایام، یولا چیخمادان.
اومیدله قویارام داغی داغ اوسته.
ائی کؤنول، اؤزوندن سن اومید ایسته!..
مارت 1967
1391-جی ایلین بهمن آیین 2-سینده فرانسیز دیلینده یوکسک ائییتیم آلمیش دَیرلی یازار شاعیر و چئویرمن یئنی ایشق اؤزو گؤرموش " یاساق سؤزجوک، یوخسا شعرسل دئوریم" آدلی کیتابینا "آراز" ادبی درنهیی طرفیندن اوغورلو بیر تانیتیم تؤرَنی کئچیریلدی.
تؤرَن چوخ باخیملاران اوغورلو و اولوملو ایدی آنجاق بیر نئچه بالاجا چاتیشمازلیقلار دا اولدوآنجاق یقین بو چاتیشمامازلیقلارایلک اولدوغوندان دولایی ایدی .اصلینده نظره گلیردی بعضی چیخیش ائدنلر تقدیمات یا تانیتیم گونون نه اولدوغونون فرقینده دئییلدیلر.تانیتیم گونو تنقید و سورغو گونوندن چوخ فرقلی اولوب ذاتاً بوگون ییغیشانلار کیتابی بَینمیش اولمالیدیرلار بو اوزدن تریبون آرخاسینا چیخیب:« من کیتابی اوخومامیشام انجاق بو فورصتدن فایدالانیرام نقد دونیامیزینان باریشام» یا « بیزیم ادبیات کؤرپه دی و نقده احتیاجیمیز یوخدو» کیمی جومله لری دئینلر اورایا گلمهمهلی ایدیلر. تاسوفله ادبی اجتماعیاتیمیزدا بو ایشین بیرینجی اولدوغو سبب اولموشدو آکادئمیک یئرلردن اوزاق دوشن یا یاشلاری آز اولان یولداشلار بئله یئرسیز جوملهلری ایرهلی سورسونلر یا جاوان بیر اوغلان الینده تسبئح تریبون آرخاسینا چیخیب قهوه ده دانیشیر کیمی سایمازیانا باخسین توپلوما.
بونلارلا بئله، تؤرَن، تؤرَنه قاتیلانلارین سایی هم ده اجرایی ایشلرباخیمیندان حرفه ای تؤرَن ایدی. آذربایجانیمیزین چوخلو دیرلی یازار آراشدیریجی ،شاعیر و ادبی تنقیدچیسینین ایشتراکی اونو یوخاری سویه ده قاباغا آپارماقدایدی. بو تؤرَنین قازاندیغی اوغورو آپارچی سایین رسول بی اسمعیلیانین و آراز درنه یی نین باشقا چالیشانلارینا تبریک ائدیب بو گؤزل ایش اوچون امک وئردیکلری اوچوون تشکورمو بیلدیرمک ایستیرم و اونلارا داها اوغورلو ایشلر دیله ییرم.
ایلک چیخیش ائدن سایین حامد بَی احمدی، دانیشقلارین باشلانیشیندا کیتابدا گئدن بیر پارا چاتیشمامازلیقلاردان سؤز آچدی. نظره گلیر بو تنقیدلرین یئری تانیتیم تؤرَنی دئییل نقد اوتوروموندا اولابیلردی. حامد بَی کیتابین بوتون نظری مقدمه یه یییه(مالیک) اولمادیغیندان دانیشیب فروید و لاکاندان سؤز آچدیغیندا چالیشدی ژولیا کریستوانی اونلارین کؤلگهسینده تانیتدیرسین. بو مقدمه کریستوایا هئچ مستقیم اشاره وئرمهدن بیتدی و اولکر اوجقارین مقدمهسیندن دقیق بیر بیلگی آلمایان اوخوجو بیر داها پایسیز قالدی.
سایین همت شهبازی چیخیشی چوخ اوغورلو و تام کیتابا و تؤرَن گؤره ایدی.سایین همت شهبازی بیلمیسل بیر دانیشقلا کیتاب قونوسون چوخ ساده دیلده آچیقلادی. بو دانیشیق اولوسلار آراسی تانیتیم تؤرَنلرینین اؤلچوده داها اویغون ایدی و البته همن مقدمه نقصیندن ده سؤز آچدی.
دوکتور حریری ادبیاتیا گنل اولاراق نقدین نئجه اولاجاغی حاقدا دانیشیب اونو بو کیتابدا یوخلادی، حریری جنابلارینا گؤره کیتابین اوچ گوجلو نقطهسی و بیر گوجسوز نقطهسی وار ایدی . بو گوجسوز نقطه اونون دیلینین چتینلیی ایدی . دوکتور حریری اوخوجونون ساوادسیز اولدوغونو ووغولایاراق یازارین و اوخوجونون اورتاق دیله چاتماسینی ایسته دی.
سایین نادیر بَی ازهری نین ده چیخیشی اوغورلو هم ده یئرلی بیر چیخیش اولدو. بو چیخیش چوخ منظم و مئتودیک ایدی. نادیر بَی داها آرتیق کیتابین محتواسینا توخونموشدو و حرفهای بیچیمده کیتابین اوخویوب دوشونمهسی و حتی تنقیدینه لازیم اولان بیر پارا سورغولارلا مئیدانا گلمیشدی.
حسن اومود اوغلو، توحید راعی ،جعفر بزرگ امین جنابلاری نین چیخیشلاری تام اولوملو اولا بیلمه دی البته بونلار ادبیاتمیزین دَیرلی شخصلری ساییلیرلا رو اونلارین چیخیشلارین اولموسوز اولدوغونون بللی نهدنلری و ار ایدی.
چیخیشلاردا اولکر خانیمین کیتابدا ایشلتدیگی دیله توخونولوب اونو آغیر سایدیلار آنجاق منجه اولکر خانیم ایشلتکدیگی دیل تکجه بو کیتابدا یوخ بوتون یازیلاریندا چوخ اویغون بیر دیلدیر. بیلدیگینیز کیمی ادبی دیل دانیشق دیلله فرقلی دیر،ادبی دیلده ایشله دیلن سؤز گرک دانیشق دیلینده ایشلنن سؤزلردن فرقلی و داها یوکسک دوزئی ده سئچیله.ایندی بیز او قدر سؤزلریمیزی ایشلتمهمیشیک اونلار آردان گئتمک ده دیر .بئله بیر کیتابی اوخویانین گؤزو گرک دانیشیق دیلینده اولماییب یالنیز ادبی دیلده ایشله نن بیر نئچه سؤزه توخونا .
چاتیشمازلیقلارین ان اؤنملی سی کیتابین قاباقجا تنقیدچیلرین اللرینه چاتماماغی ایدی . بو دا بئله بویوک بیر تؤرَنین ایلک تجروبه اولدوغوندان دولایی ایرهلی گلیردی و اونو گله جک ده کی بئله گؤزل تؤرَنلر اوچون بیر آددیم سایماق اولار.
تؤرَنین سونوندا دَیرلی شاعیرلرمیزدن بیر نئچه شعر اوخویاندان سونرا اولکر خانیم چیخیش ائدیب قوناقلارا تشکور ائدیب، کیتابین مقدمهسینین ناقص اولدوغو و نشر و مجوز مرحلهلریندن دوغولان کیتابین تایپ موشکوللریندن سؤز آچیب گلن چاپلاردا اونلارین تصحیح اولاجاغینا سؤز وئردی و عین حالدا تکجه مکتوب نقدلر حاقدا دوشونوب جاوابلایا بیلر دئیه چیخیش ائدنلردن ایستهدی دئدیکلرینی مکتوب شکیلده اونون الینه چاتدیرسینلار.
آذربایجان باشقا بولگهلریندن ده بو تؤرَنه قاتیلمیشدیلار و بعضی دَیرلی ادبیاتچیلارمیزین یئری بوش گورونوردو.انشالله آراز دَرنهیینین باشلادیغی بو گؤزل و اوغورلو ایش ادبیات ساحهسینده گؤرهبیلهجه ییمیز اوغورلو ایشلرین باشلانقیجی اولسون و بئله ادبی –علمی تؤرَنلر گونو گوندن داها چوخ اولسون
بیرینجی حیصه
من بالاجا فرهادیدیم اۇشاقکن،
گؤزللیکلری قانمیشدیم.
ائله بیل سۆددن یانمیشدیم.
ایلک ازلدن، تیفیل من.
کؤورک اۆرگیم کؤکلو ایدی
ساز تئللریندن ده.
میضرابی، گؤزللیکلر.
چالیناردی
سێز-سێز سێزلداردی
گؤزللیک گؤرنده!...
تۆکلریم بیز – بیز دۇراردی،
اۆرگیم چابالاردی.
باغریمی آلیشدیران
دؤیونتولرین
اوْدو، آلوْوو
پار - پار پاریلداردی،
گؤزلریمین یاشیندا.
بیلهسن نه بوْیدا ایدی
اوْ زامان
بۇ بیجکمان
بۇ “فرهاد”
بد ذات!
8-9 یاشیندا!
دۆنیادا هر نَیین،
حئیوانین، اینسانین
گؤزهلین سئوردیم
گؤزللردن اؤتور اؤلردیم.
“گۆل اندام”دان اؤتور لاپ چوْخ،
هددی، حسابی یوْخ!
آخی اوْ،
گؤزللرین گؤزهلی ایدی!.
هله عشقی، محبتی تانیمازدان اول،
عشقیمین ازلی ایدی!
گۆلر اۆزلو،
ایری گؤزلو،
آغ قاباغی آی کیمی،
قارا قاشلاری یای کیمی،
اتلی – جانلی،
ایستی قانلی،
دیلبر بیر قێز ایدی گۆل اندام.
کیم بیلیر؟
16 - 17 یاشیندا!
شیرین گۆلوشلری،
گؤزل کهلیک کیمی
قاققیلدایاندا آغاریشان
صدف دیشلری،
باشا دۆشه بیلمهدیگیم جازیبه ایله
تیترشن قابا دؤشلری،
قارا داشا دیَسه دلیب کئچن،
سۆزگون باخیشلاری.
سالخیم – سالخیم،
وۇرغون اۆرکلری
هؤروکلرینه هؤرولن
ایپک تئللرینین
قێوریشلاری
چێرپیندیراردی کؤرپه قلبیمی،
قۇش اۆرگی کیمی،
سۇ اۆزوندهکی کیمی.
پالتار یۇماغا گلردی هر گۆن
چای قێراغینا،
منیم اوْیناغیما.
آرخاسیندا دۆیونلردی
گۆل پێتالی،
قێرمیزی چادیراسینین اۆجلارینی.
دیزه قدر چێرمالاردی،
یوْل – یوْل یۇسیفی شالوارینی،
هم ده دیرسکدن یۇخاری
ساری کؤینیینین
قوْللارینی.
شاققیلداییب کئچن
بۆلول سۇلارین ایچینده
آغ بیلکلری،
مرمر اللری
پالتارلاری اؤوکلهدیکجه
اۆزونه داغیلان تئللری
لاله اۆرگینین کاکیلی ایدی دییهسن!
اوْ، تئز - تئز
ایشدن چکردی اللرینی،
آغ اۆزونه داغیلمیش تئللرینی،
گۆموش سێرقالی قۇلقلارینین
دالینا وئرردی.
گلدیک دوْداقلاری،
قێرمیزی گۆلساباه قوْنچاسی کیمی
گۆلومسردی.
من مفتون – مفتون،
اوْنا باخدیقجان
فۆسونکار ادالارینا
سای سالدیقجان
اوْ، ممنوعن – ممنوعن
گۆلش قاباق
آلنین قێریشدیراراق
اۆزومه باخاردی.
دۇزلو گۆلوشلرین،
گۆل چلنگی کیمی،
اۆستومه آتاردی.
تاختا دَییرمانیمی
چوْخ زامان
سۇیون عکس آخیشی ایله،
آشاغیدان یۇخارییا
فێرلادا – فێرلادا
لاپ یاخینلاشاردیم اوْنا.
اۆزوم،
سۆنبول شلالهسی کیمی چاغلایان،
اسمر بوْغازینا آغنایان،
قێوریم تئللرینه سۆرتوشردی.
سینم،
تؤوور، تؤوور تؤوشردی.
ساچلاریندان قوْورولو بۇغدانین،
چادیراسیندان سحر آیازینین
عطیری گلردی.
هوالار پاییزلادیقجان،
سۇلار سوْیودوقجان،
یانیب یاخیلماغا باشلادیم.
من ده گۆل اندام ایلن.
سئوردیم، - سؤیلهدیگیم
سئوگیلی اللر
سێر – سێرالی سۇلارین ایچینده
نه حاللار، نه حاللار کئچیرردی.
بۇلاق اوْتو یارپاقلاری کیمی،
گؤم – گؤی گؤیرردی!
دقیقهدن بیر قێزجیغازین
بۆکوکلری آراسیندا سێخیلان،
دوْنوق اللرین زوْققولتوسونو،
یانیب، یاخیلان
فنار کیمی
یێغیلیب، آچیلان
آلنینین قێریشلاریندا
دۆیونلهنیب آچیلان
قارا قاشلاریندا اوْخودوغوم کیمی،
یانار اۆرگیمین
باشیندا دا دۇیاردیم.
ایلان وۇران آداما اوْخشاردیم.
نه ائده بیلردیم...
اوْ ایل قێش اۇزونو
بۆتون رؤیالاریمی،
فیکیر دۆنیالاریمی،
قاپسادی، گۆل اندامین
بۇ ایشکنجهلی حیاتی.
مگر یۇخلاردیم؟
قێشین ساکیت گئجهلرینده،
ساعتلار، ساعتلار،
آییق، گؤز آچیق
قالاردیم!
نئیلردیم؟
گؤزلریمی دامجیلارین
هێسلی پنجهرمیزین
قارالمیش قێراقلارینا
رسم ائتدیگی جۆر به جۆر ناخیشلارا
زیللردیم،
نقشهلر چکردیم،
پلانلار تؤکردیم.
چایا قالخان دوْلایینین
کێران سینهسینده
بیر کؤهول چاپا بیلهرممی؟
کؤهولون ایچریسینده
بیر گؤلمش یاپا بیلهرممی؟
یئر آلتی اێلیق سۇلاردان
بیر بۇلاق چێخاریب،
بۇ گؤلمشه بۇراخا بیلهرممی؟
اوْیونجاقلاریمین ایچینده
جمع – جۆمهور
کیچیک بیر بئلچه،
چکیج یئرینه ایشلتدیگیم
باشی ایری بیر دمیر
بیر ده بیر اۇزون شیشه
گۆمانیم گلیردی
هر گئجه - هر گئجه،
خیالیمدا،
بۇ قازما آلتلریمی
ایشه سالاردیم.
آنامین ناغیللاریندا
ائشیتدیگیم “فرهاد” کیمی
قێرمیزی کێرانلاری
پنیر تکین کسیب چاپاردیم.
سوْنرا دا
بیلمیرم گئجهنین نه واختلاریندا
شیرین رؤیالاریملا
قۇجاقلاشیب یاتاردیم.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab ara_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab ara_Arab azb_Arab urd_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab ckb_Arab azb_Arab prs_Arab azb_Arab prs_Arab azb_Arab azb_Arab ckb_Arab azb_Arab azb_Arab azb_Arab pes_Arab uig_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab